Hulde aan Johan van Rooyen is treffend
PHILIP DE VOS is naas sy sang, po�sie en kinderboeke ook bekend vir sy fotografie. Sy foto's van skrywers is veral bekend. Na aanleiding van Johann de Lange se "Die ongedanste dans" waarin hy wyle Johan van Rooyen huldig, stuur Philip de Vos die bostaande foto van Johan (links) en Hennie Aucamp. (Sien ook Hennie se huldigingsgedig.) Die foto is in 2002 geneem.
EBEN VENTER, skrywer van onder meer Foxtrot van die vleiseters, Ek stamel ek sterwe en Begeerte, het via ons vir Johann de Lange laat weet: "Aangrypend en melancholies jou stuk oor Johan van Rooyen, Johann."
En HERMAN DE PREEZ skryf:
Ek ken vir Johan & Riek van ongeveer 10 jaar gelede, maar het kontak verloor. Riek het my weer gedurende Desember verlede jaar opgespoor (genadiglik, anders was ek van hulle teelys af!).
Ek het die voorreg gehad om weer saam hulle te kuier en allerhande dinge vir Johan te vra waaroor ek nog altyd gewonder het (soos bv die ou "klier" wat karring, potensie ens).
Ons het vreugdevolle tye deurgemaak & saam met Riek was ek een van die laastes om hom te hoor vloek & te sien lag voordat hy in 'n intensiewesorgeenheid te lande gekom het �
Ek het al gewonder of hy wat Johan van Rooyen was by ons spook, maar het tot die gevolgtrekking gekom dat hy vir ons en ons vir hom onvoorwaardelik lief was. Lank nog sal sy naam op baie aanhangers se lippe wees & saam met 'n glas rooiwyn sal sy pelle nog lank 'n traan pink oor hom. Soos ek nou nog baie keer - dalk te kru - s�: "Hoekom moes die ou bliksem ons alleen agterlos?" Anyway, die berig is uitstekend & so kan ons almal getuig van dalk diepe persoonlike gesprekke met Johan wat op die ou einde gelei het tot 'n gelag (of gespot) en 'n trane-uitbarsting.